აქემენიანთა იმპერია

**აქემენიანების იმპერია** (დიდი სპარსული იმპერია) — ძველი სახელმწიფო, რომელიც წარმოიშვა ირანის ტერიტორიაზე ძვ. წ. 558 წელს, ხოლო გაანადგურა ალექსანდრე მაკედონელმა ძვ. წ. 330 წელს. სპარსული სახელმწიფოს სათავეში აქემენიანთა დინასტია იყო.

## ისტორია 
ირანის პლატოზე ინდო-არიული ტომები პირველად ძვ. წ. X საუკუნეში გამოჩნდნენ. მანამდე აქ არა არიული ხალხი ელამები ცხოვრობდნენ, რომლებიც დრავიდებს ენათესავებოდნენ. ძვ. წ. VIII საუკუნის ბოლოს დაიწყო სპარსების სახელმწიფოს ჩამოყალიბება. ტრადიციისამებრ პირველი სპარსული დინასტიის ფუძემდებლად ითვლება ხახამანიში. მისი უახლოვესი ჩამომავლების შესახებ მხოლოდ ბუნდოვანი ცნობები შემორჩა. გავრცელებული ვერსიის თანახმად, ჩიშპიშის შემდეგ სპარსებს ორი დინასტია (უფროსი და უმცროსი) ჰყავდათ. უფროსი მართავდა ელამთა დედაქალაქში — არშამაში, სად მართავდნენ უმცროსი დინასტიის წარმომადგენლები, უცნობია. ამ ორი შტოს ურთიერთობის შესახებ არანაირი ცნობები არ არსებობს. ცნობილია მხოლოდ რომ, უმცროსი აქემენიდები ძვ. წ. VI საუკუნის შუა პერიოდიდან აღარ ითვლებოდნენ მეფეებად.

კიროს II, სპარსეთის მძლავრი სახელმწიფოს ფუძემდებელი, მართავდა ანშანაშიც და ფარსშიც, ხოლო არშამას შვილიშვილი დარიოს I გამეფებამდე უბრალო მეომარი იყო და არავითარი სამეფო პრივილეგიებით არ სარგებლობდა. ჰეროდოტეს თანახმად იგი მხოლოდ თავისი სიმამაცის გამო გახდა მეფე, და არა იმიტომ რომ აქემენიდების გვარის იყო. თუმცა ძვ. წ. VI საუკუნემდე უფროსი აქემენიდებიც მხოლოდ მიდიის მეფის მორჩილები იყვნენ.

კიროს II-ს დროს მდგომარეობა რადიკალურად შეიცვალა. 25 წლიანი ომების შედეგად მან დაიპყრო მეზობელი სახელმწიფოები და სპარსეთი წინა აზიის უძლიერეს იმპერიად აქცია. ძვ. წ. V საუკუნის უკანასკნელი მეოთხედიდან სპარსეთი შიდა არეულობებმა დაასუსტა. ძვ. წ. 424 წელს, არტაქსერქსე I-ს სიკვდილის შემდეგ გამეფდა მისი ვაჟი ქსერქსე II, მაგრამ გამეფებიდან 45 დღეში იგი საკუთარ საძინებელში მოკლეს. მათ ტახტზე მისი ნახევარ ძმა სოგდიანე აიყვანეს. მან მხოლოდ 7 თვე დაჰყო ტახტზე, თუმცა ბევრი სატრაპი მას არ სცნობდა კანონიერ მეფედ. ძვ. წ. 423 წელს მისმა ნახევარძმამ ვახაუკმა მოაწყო გადატრიალება და გამეფდა დარიოს II-ს სახელით. მასაც აუჯანყდა ძმა, მაგრამ მეფემ მოახერხა აჯანყების ჩახშობა და ამბოხებული ძმა სიკვდილით დასაჯა.

დარიოსის მმართველობისთვის დამახასიათებელია ხშირი აჯანყებები და შეთქმულებები. შეთქმულებებში დედოფალი პარუშიატიშიც იღებდა აქტიურ მონაწილეობას. სატრაპებს შორის ომები ჩვეულებრივ მოვლენად იქცა. მეფის ძალაუფლება დაკნინდა. ძვ. წ. 410–ძვ. წ. 408 წლებში აჯანყდნენ მცირე აზიის და მიდიის ხალხები. ძვ. წ. 405 წელს იმპერიას რამდენიმე ათწლეულით ჩამოშორდა ეგვიპტე. არეულობები არ შეწყვეტილა არტაქსერქსე II-ს ხანგრძლივი მმართველობის დროსაც. მისი გარდაცვალების შემდეგ ტახტზე ავიდა ენერგიული აქემენიდი — არტაქსერქსე III. მან სასტიკი ზომებით ცოტა ხნით აღადგინა იმპერიის ერთიანობა და დაიბრუნა ეგვიპტე. მისი ვაჟის არშის ხანმოკლე მმართველობის შემდეგ ტახტზე აქემენიდების დინასტიის სხვა შტოს წარმომადგენელი დარიოს III ავიდა. იგი სპარსეთის უკანასკნელი მეფე გახდა. ძვ. წ. 334–ძვ. წ. 330 წლებში აქემენიდების იმპერია ალექსანდრე მაკედონელმა დაიპყრო, რითიც მან არსებობა შეწყვიტა.

## გენეალოგია 
## ფოტო გალერეა 
      
ფაილი:Lion Darius Palace Louvre Sb3298.jpg|ლომის დეკორატიული გამოსახულება დარიოს I-ის'სასახლეში  
ფაილი:Persepolis 06.jpg|*პერსეპოლისის ნანგრევების პანორამა*    
ფაილი:Persepolis recreated.jpg|სატახტო ქალაქის ნანგრევები 
ფაილი:Achaemenid coin daric 420BC front.jpg|აქემენიანების მონეტა 
ფაილი:Model of a chariot from the Oxus Treasure by Nickmard Khoey.jpg|ოქროს საბრძოლო ეტლი    
ფაილი:Gold artifacts from the Oxus Treasure by Nickmard Khoey.jpg|ოქროს მონეტები 
ფაილი:Chopped gold pieces from the Oxus Treasure by Nickmard Khoey.jpg|ოქროს ფირფიტები
ფაილი:Gold statuettes from the Oxus Treasure by Nickmard Khoey.jpg|ოქროს სტატუეტი 
ფაილი:Gold and Silver objects from the Oxus Treasure by Nickmard Khoey.jpg|ოქროს და ვერცხლის თავები    
ფაილი:Persepolis Pot.jpg|აქემენიანების თიხის ნაწარმი  
ფაილი:Gold fish shaped vessel from the Oxus Treasure by Nickmard Khoey.jpg|ოქროს თევზი 
ფაილი:Persepolis stone dishes.jpg|პერსეპოლისში აღმოჩენილი თეფში. 
ფაილი:Archers frieze Darius palace Louvre AOD487.jpg|მისრეების ფრიზი 
ფაილი:Bull capital Apadana Louvre AOD1.jpg|დედაქალაქში აღმართული ხარი.  
ფაილი:Ibex rhyton AO3115.jpg|    
ფაილი:The British Museum, Room 5 - Persepolis Cast.jpg|პერსეპოლისის კედელი 
ფაილი:Lion-persepolis.JPG|ლომი    
ფაილი:Persepolis - statue of a mastiff.jpg|მასტიფი    
ფაილი:Cylinder seal Louvre AOD108.jpg|ჩანაწერები  
ფაილი:Persepolis_reliefs_2005a.jpg|პერსეპოლისის რელიეფი  
ფაილი:Persepolis The Persian Soldiers.jpg|აპადანას დარბაზი, სპარსი და მიდიელი ჯარისკაცები .პერსეპოლისი    
ფაილი:Nowruz Zoroastrian.jpg|ზოროასტრული გამოსახულება
ფაილი:
ფაილი:
ფაილი:
ფაილი:
ფაილი:
ფაილი:
ფაილი:

## ლიტერატურა 
* Рыжов, K. (2001). *Энциклопедия - Все монархи мира - Древний Восток*. Вече, Москва. ISBN 5-7838-0829-6

კატეგორია:აქემენიდები